CELEX: 62018CN0556
Language: sk
Date: 2018-08-30 00:00:00
Title: Vec C-556/18: Žaloba podaná 30. augusta 2018 – Európska komisia/Španielske kráľovstvo

22.10.2018   
            
            
               SK
            
            
               Úradný vestník Európskej únie
            
            
               C 381/18
            
         
      Žaloba podaná 30. augusta 2018 – Európska komisia/Španielske kráľovstvo
      (Vec C-556/18)
      (2018/C 381/19)
      Jazyk konania: španielčina
      
         Účastníci konania
      
      
         Žalobkyňa: Európska komisia (v zastúpení: E. Manhaeve a S. Pardo Quintillán, splnomocnení zástupcovia)
      
         Žalovaný: Španielske kráľovstvo
      
         Návrhy žalobkyne
      
      Žalobkyňa navrhuje, aby Súdny dvor
      
                  —
               
               
                  na základe článku 258 prvého odseku Zmluvy o fungovaní Európskej únie určil, že Španielske kráľovstvo nesplnilo svoje povinnosti, ktoré mu vyplývajú z článku 13 ods. 7 v spojení s článkom 13 ods. 1, článkom 14 ods. 1 a článkom 15 smernice 2000/60/ES Európskeho parlamentu a Rady z 23. októbra 2000, ktorou sa stanovuje rámec pôsobnosti pre opatrenia spoločenstva v oblasti vodného hospodárstva (1) tým, že nedokončilo informovanie verejnosti a konzultácie s verejnosťou o prehodnocovaní a aktualizovaní plánov vodohospodárskeho manažmentu povodia a tým, že neprijalo, nezverejnilo a neoznámilo Komisii prehodnocovanie a aktualizovanie plánov vodohospodárskeho manažmentu pre správne územia povodia Lanzarote, Fuerteventura, Gran Canaria, Tenerife, La Gomera, La Palma a El Hierro,
               
            
                  —
               
               
                  zaviazal Španielske kráľovstvo na náhradu trov konania.
               
            
         Žalobné dôvody a hlavné tvrdenia
      
      Smernica 2000/60/ES nadobudla na základe svojho článku 25 účinnosť dňom zverejnenia v Úradnom vestníku Európskej únie, t. j. 22. decembra 2000. Plány vodohospodárskeho manažmentu povodia pritom mali byť, ako stanovuje jej článok 13 ods. 6, zverejnené najneskôr 22. decembra 2009 a k ich prvému revidovaniu a aktualizovaniu malo podľa jej článku 13 ods. 7 dôjsť najneskôr 22. decembra 2015.
      Komisia sa domnieva, že Spojené kráľovstvo nesplnilo svoje povinnosti, ktoré mu vyplývajú podľa uvedených ustanovení smernice 2000/60/ES tým, že nedokončilo informovanie verejnosti a konzultácie s verejnosťou o prehodnocovaní a aktualizovaní plánov vodohospodárskeho manažmentu povodia a tým, že neprijalo, nezverejnilo a neoznámilo Komisii v lehote dvoch mesiacov stanovenej v jej odôvodnenom stanovisku z 5. októbra 2017 prehodnocovanie a aktualizovanie plánov vodohospodárskeho manažmentu pre správne územia povodia Lanzarote, Fuerteventura, Gran Canaria, Tenerife, La Gomera, La Palma a El Hierro.
      
         (1)  Ú. v . ES L 327, 2000, s. 1; Mim. vyd. 15/005, s. 275.